laion/Wikipedia-Exotic huggingface dataset:
תחנת הרכבת בית שאן

תחנת הרכבת בית שאן - דוד לוי היא תחנת רכבת המשרתת את העיר בית שאן וסביבתה. התחנה נחנכה בחג הסוכות 2016. תחנת בית שאן החדשה היא חלק מקו הרכבת חיפה - בית שאן ונבנתה בסמוך לתחנת בית שאן ההיסטורית, שהייתה חלק מהקו ההיסטורי של רכבת העמק. בגובה 120 מטר מתחת לפני הים, תחנה זו היא תחנת הרכבת הנמוכה בעולם. ערך מורחב – תחנת הרכבת בית שאן (הישנה) תחנת בית שאן ההיסטורית הוקמה בשנת 1904 כחלק מרכבת העמק שחיברה את חיפה למסילת הברזל החיג'אזית, על ידי העות'מאנים, בסיוע גרמניה. התחנה פעלה עד פיצוץ גשרי הירדן ב-14 במאי 1948, פעולה שהפסיקה את פעילותה של רכבת העמק. מאז נותרו מבני התחנה מוזנחים ונטושים. בשנת 2014 הוחל בשחזור ושימור המבנים באתר. התחנה החדשה ממוקמת כ-300 מטר ממערב לתחנה ההיסטורית. בתחנה יש שני רציפי צד באורך 300 מטר בכל אחד. מעבר תת-קרקעי מאפשר להולכי רגל ורוכבי אופניים לעבור בין הרציפים ומחבר בין התחנה ההיסטורית לתחנה החדשה. התחנה תוכננה על ידי משרד האדריכלים לויטון-שומני והקמתה בוצעה על ידי חברת נתיבי ישראל. עלות ההקמה כ-93 מיליון ש"ח. בקרבת התחנה הוקם חניון לכ-350 כלי רכב ונעשה פיתוח סביבתי הכולל מסלול אופניים בין התחנה ההיסטורית לתחנה החדשה וסלילת מעגל תנועה חדש על כביש 71. התוכנית להקמתה אושרה בתחילת שנות ה-2000, במסגרת תוכנית החומש של רכבת ישראל, שהוכנה ביוזמה של שר התחבורה אפרים סנה. הקמתה בפועל החלה בשנת 2011. שירות הרכבת בה החל ב-16 באוקטובר 2016. לאחר חנוכת הקו תושבי עמק יזרעאל ובית שאן זכו לנסוע בחינם למשך חצי שנה ולסבסוד הכרטיסים ב-50% למשך שנתיים נוספות. מדוח נוסעים לשנת 2017 שפרסמה חברת רכבת ישראל עולה כי תחנת בית שאן היא השנייה במספר הנוסעים מבין ארבע תחנות העמק (563,418 נוסעים לעומת 850,517 בתחנת עפולה) ב-4 ביולי 2024, חודש לאחר מותו של דוד לוי, בטקס במעמד שרת התחבורה מירי רגב ובכירי ממשלת ישראל, וכן משפחתו של לוי, שונה שמה של התחנה באופן פורמלי ל"תחנת הרכבת בית שאן - דוד לוי". לוי עלה ממרוקו, וגר כל חיו בעיר בית שאן, גם בהיותו שר בממשלות ישראל. מהתחנה יוצאת רכבת אחת בשעה לכיוון חיפה ובשעות הבוקר 2 רכבות בשעה. בצמוד לכניסה לתחנה ישנו מסוף אוטובוסים ממנו יש שני קווים פנימיים בתדירות גבוהה לכל השכונות בבית שאן ומספר קווי אוטובוס לישובי האזור. שני קווי האוטובוס הפנימיים החליפו את קו 12 הפנימי אשר בוטל עם פתיחת תחנת הרכבת. כל הקווים במסוף מופעלים על ידי חברת סופרבוס למעט קו 151 המופעל על ידי מועצה אזורית גולן. מקרא סימנים: ♿ - אוטובוס עירוני נגיש 🚆 - קו הזנה המותאם לזמני הרכבת מבני השו"ב ואולם הנוסעים ומעליהם הרציפים, אוגוסט 2014 מבט מהרציף הצפוני מערבה, אוגוסט 2014 הרציף הדרומי ומאחוריו בריכת הדגים. אוגוסט 2014 מבנה השליטה ובקרה שצמוד לתחנה המעבר התת-קרקעי שמקשר בין התחנה ההיסטורית לכניסה לתחנה מימין קצה הרציף הצפוני והמעבר התת-קרקעי שמתחתיו, ברקע ממול מבנים היסטוריים של התחנה הישנה מסילת העמק רכבת העמק תחנת הרכבת בית שאן באתר רכבת ישראל תחנת רכבת בית שאן, באתר לויטון-שומני ארכיטקטים עופר אדרת, בית שאן עולה מחדש על הפסים, באתר הארץ, 15 באוקטובר 2014 מיכאל יעקובסון, התחנות של רכבת העמק מוכנות, אבל הנוסעים ימלאו את הקרונות?, באתר Xnet‏, 24 באוגוסט 2016 אבי בר-אלי, המכרז לרכבת העמק עוכב בשל חריגה של 700 מיליון שקל בתקציב, באתר TheMarker‏, 7 במרץ 2011 וואלה! חדשות, ‏64 שנים אחרי שנסגרה: רכבת העמק שוב נוסעת על המסילה, באתר גלובס, 16 באוקטובר 2016 אבי בר-אלי, המדינה תסבסד את הנסיעה ברכבת העמק במשך שנתיים וחצי, באתר TheMarker‏, 13 באוקטובר 2016 2.1 מיליון נוסעים בשנה ברכבת העמק, באתר כלבו – חיפה והצפון, 20 בדצמבר 2017
מגדל קהיר

מגדל קהיר ניצב על גבי האי ג'זירה שבנהר הנילוס במרכזה של קהיר בירת מצרים. המגדל, שגובהו 187 מטרים, הוא מהמבנים הבולטים והמוכרים ביותר בנופה של העיר, והיה המבנה הגבוה ביותר ביבשת אפריקה בעשר השנים הראשונות לקיומו (1961–1971). המגדל, היצוק בטון, ניצב ברובע זמאלכ על האי ג'זירה. הקמתו החלה בשנת 1956 והסתיימה חמש שנים לאחר מכן. הוא תוכנן על ידי האדריכל המצרי נעום שביב (אנ'). מעטהו העשוי בתבנית מחוררת מיועד להידמות לפרח הלוטוס - אחד מסמליה של מצרים העתיקה. בראש המגדל נמצאים יציע תצפית ומסעדה מסתובבת, שמהם נשקף נופו של מטרופולין קהיר (המסעדה משלימה סיבוב אחד מדי 70 דקות). הוא משמש גם כמגדל תקשורת. בשנות השישים טען נשיא מצרים גמאל עבד אל נאצר כי העביר למימון בניית המגדל סכום של 6 מיליון דולר, שהוענק לו עצמו על ידי ממשלת ארצות הברית במטרה לשחד אותו. ב-2004–2009 עבר המגדל שיפוץ נרחב. מדיה וקבצים בנושא מגדל קהיר בוויקישיתוף אתר האינטרנט הרשמי של מגדל קהיר המגדל באתר Structurae
טרגובישטה

טָרְגוֹבִישְטֶה היא מילה סלאבית אשר משמעה "ישוב שוּק". מקור המילה מימי הביניים והיא מתייחסת ליישובים אשר קיבלו היתר רשמי מהריבון לקיים בתוכם שוק, בדרך כלל שוק מרכזי לכל האזור.(אנ') האם התכוונתם ל... טרגובישטה (רומניה) – עיר בדרום רומניה טרגובישטה (בולגריה) – עיר במזרח בולגריה, בירת מחוז טרגובישטה מחוז טרגובישטה – מחוז מנהלי בצפון מזרח בולגריה, שעיר בירתו היא טרגובישטה טרגובישטה (סרביה) – עיר ורשות מקומית בדרום סרביה טרגובישטה (קניאז'באץ) – כפר בדרום מזרח סרביה טרגובישטה (קרליובו) – כפר במרכז סרביה טרגובישטה (סוקובאניה) – כפר בדרום סרביה טרגובישטה (בוסניה והרצגובינה) – כפר בבוסניה והרצגובינה
ב. טראוון

ב. טראוון (B. Traven; נולד ב-1882 או ב-1890, נפטר בתאריך לא ידוע) הוא שם עט של סופר שכתב בגרמנית והתפרסם בארצות הברית בזכות ספרו, "האוצר מסיירה מדרה", אשר היווה בסיס לסרט בו כיכב המפרי בוגארט. רוב ההיסטוריונים מעריכים שטראוון היה למעשה רט מרוט, שחקן במה ואנרכיסט, שברח מאירופה למקסיקו בסביבות שנת 1924. טראוון נחשב לאיש המסתורין בעולם הספרות של המאה ה-20. הוא נולד למשפחה גרמנית באזור שהיה אז גרמני והיום הוא חלק מפולין. הוא היה מעורב בפוליטיקה, ובתקופה הסוערת שלאחר מלחמת העולם הראשונה מספרים שהיה לזמן קצר ראשה של ממשלה מהפכנית במדינת בווריה. מסופר גם שנידון למות ומאז נמלט ושוטט בעולם. הוא נאסר באנגליה בגלל חוסר תעודות ולאחר שהשתחרר הפליג משם כמלח בספינת סוחר נורווגית לכיוון אמריקה וליד טמפיקו שבמקסיקו קפץ מהספינה וכנראה נשאר במקסיקו עד מותו בשנת 1969. על שמו האמיתי ומוצאו יש ספקולציות רבות כולל אחת הטוענת שהוא בן בלתי חוקי של הקיסר וילהלם השני. טראוון כתב 12 ספרים שתורגמו לשפות רבות ופורסמו בכל רחבי העולם. בשנת 1929 פורסם הרומן "הוורד הלבן", על ניסיונותיה של חברת נפט אמריקאית לרכוש חווה מקסיקנית, בניגוד לרצונו של בעל החווה. רומן זה שימש, בין השאר, השראה לשמה של מחתרת "הוורד הלבן" שהתנגדה לשלטון המפלגה הנאצית בגרמניה. בשנת 1948 הסריט ג'ון יוסטון במקסיקו את הסרט "האוצר מסיירה מדרה" על פי הספר. לביצוע המלאכה עזר יועץ טכני בשם האל קרובס שלאחר מכן זוהה כטראוון עצמו. בשנת 1954 הוסרט ספרו "מרד התלויים" במקסיקו. בשנת 1960 הוסרט "מקריו" על ידי רוברטו גאוולדון (Roberto Gavaldón) בשם "הזמנה למקריו". בגלל חייו ההרפתקניים, כונה טראוון בארצות הברית, "ג'ק לונדון הגרמני". "בארץ החופשית ביותר בעולם" 1917 - 1921 Der Ziegelbrenner (מאמרים) Der Busch 1928 "מחוזות האביב" Land Des Frühlings 1928 "גשר בג'ונגל" 1929 Die Brücke im Dschungel "אסלן נורבל" Aslan Norval 1960 סיפורי הג'ונגל "הקרן" 1931 Der Karren "השלטון" Government 1931 "צעידה אל קאובה" Der Marsch ins Reich der Caoba 1933 "טרוזה" 1936 Die Troza "יצירת השמש" 1936 Sonnen-Schöpfung (אגדה אינדיאנית) "גנרל שבא מהג'ונגל" 1940 Ein General kommt aus dem Dschungel "מקריו" 1950 Macario 1925 קוטפי הכותנה (Die Baumwollpflücker) - תרגם מגרמנית צבי ארד, זמורה, ביתן - מוציאים לאור בשנות השמונים. 1926 אונית המתים (Das Totenschiff) - תרגם מגרמנית יצחק שנברג, הוצאת שטיבל, 1933; תרגם מגרמנית צבי ארד, זמורה, ביתן - מוציאים לאור, 1983. 1927 האוצר של סיירה מאדרה Der Schatz der Sierra Madre - תרגם מגרמנית צבי ארד, זמורה, ביתן - מוציאים לאור, 1985. 1929 השושנה הלבנה (Die Weiße Rose) - תרגם מגרמנית אפרים ברוידא, הוצאת שטיבל, 1932; עם עובד, 1962; תרגמה מאנגלית עינת שמיר, הוצאת תמוז, 1986. 1936 מרד התלויים (Die Rebellion der Gehenkten) - תרגמה מאנגלית עליזה נצר, עמיחי, 1964. מדיה וקבצים בנושא ב. טראוון בוויקישיתוף ב. טראוון (1882-1969), דף שער בספרייה הלאומית כתבי ב. טראוון בפרויקט גוטנברג (באנגלית) ב. טראוון, ברשת החברתית Goodreads ב. טראוון, באתר "Find a Grave" (באנגלית) ב. טראוון, באתר אנציקלופדיה בריטניקה (באנגלית)
תהליך ברגרון

תהליך ברגרון-וגנר-פינדייזן (קרוי על שם אלפרד וגנר, טור ברגרון וו. פינדייזן), ידוע גם כ"תהליך גשם קר", הוא תהליך של גידול גביש קרח המתרחש בענן בעל פאזות שונות (מכיל תערובות של מים בקירור יתר וקרח) באזורים אשר לחץ האדים בסביבה הוא בין לחץ אדים ברוויה עבור מים, ובין לחץ אדים ברוויה נמוך יותר של קרח. זוהי סביבה בתת-רוויה עבור מים נוזליים, אך בעל-רוויה עבור קרח. מצב זה מביא להתאדות מהירה של מים, וגידול מהיר של גביש הקרח על חשבון האדים. אם צפיפות הקרח קטנה ביחס למים הנוזליים, גבישי הקרח יגדלו מספיק, יתפזרו מן הענן, יפשירו ויהפכו טיפות גשם, אם הטמפרטורות גבוהות מספיק. תהליך ברגרון, אם מתרחש, הוא יעיל הרבה יותר ביצירת חלקיקי משקעים גדולים מאשר תהליך גידול טיפות גדולות על חשבון קטנות. זאת מחמת העובדה שההבדל בין לחץ האדים ברוויה של מים נוזלים ושל קרח הוא גדול יותר מההבדל בין לחץ האדים ברוויה של טיפות קטנות ובין סביבתן (על פי אפקט קלווין, עבור טיפות מספיק גדולות שיכולות לתרום למסת הטיפה). אפקט קלווין – מבוטא על ידי משוואה המתארת את השינוי בלחץ האדים כתוצאה משטח פנים עקמומי של נוזל או של אדים, עם רדיוס r (למשל בנים או בטיפה). לחץ האדים של משטח עקמומי הוא גבוה יותר מאשר משטח שטוח או כזה שאינו עקמומי. משוואת קלווין תלויה במאפיינים תרמודינמיים, ולא במאפייני החומר. הנוסחה נתונה על ידי ln ⁡ p p 0 = 2 γ V m r R T {\displaystyle \ln {p \over p_{0}}={2\gamma V_{\rm {m}} \over rRT}} כאשר p {\displaystyle p} הוא לחץ האדים, p 0 {\displaystyle p_{0}} הוא לחץ האדים ברוויה, γ {\displaystyle \gamma } הוא מתח הפנים, V m {\displaystyle V_{\rm {m}}} הוא הנפח המולרי, R הוא קבוע הגזים האוניברסלי, r הוא רדיוס הטיפה ו-T היא הטמפרטורה. אם p > p 0 {\displaystyle p>p_{0}} , אז הנוזל יתאדה מהטיפה; אם p < p 0 {\displaystyle p<p_{0}} , אז הגז יתעבה אל תוך הטיפה ויגדיל את נפחה. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
רובוטריקים (IDW Publishing)

רובוטריקים (באנגלית: The Transformers) היא סדרת קומיקס אמריקנית המתפרסמת על ידי חברת ההוצאה לאור IDW Publishing ועוסקת בדמויות הזיכיון רובוטריקים. לאחר שחברת Dreamwave Productions פשטה את הרגל ב-4 בינואר 2005, חברת IDW Publishing קנתה את זכויות הקומיקס במטרה לאתחלו מחדש, ולשם כך שכרה את סיימון פורמן, כותב הקומיקס המקורי מבית מארוול קומיקס. סדרת הקומיקס עצמה החלה בינואר 2006, לאחר פרסום חוברת הקדמה באוקטובר 2005. כאשר חברת Dreamwave Productions פשטה את הרגל בינואר 2005, היא ביטלה את פרסום חוברותיה השונות, אפילו כשאלה היו באמצעו של סיפור עלילתי. עוד לפני רכישת הזכויות לפרסום הקומיקס, נפגש העורך הראשי של חברת IDW Publishing כריס ריאל עם סיימון פורמן ושכר אותו לכתוב את הקומיקס המחודש. ב-19 במאי 2005 הודיעה חברת IDW Publishing על רכישת זכויות לפרסום הקומיקס של רובוטריקים. החברה הודיעה כי באוקטובר 2005 תצא חוברת מס' 0 שתהווה הקדמה לסדרת הקומיקס, וכי סדרת הקומיקס עצמה תחל בינואר 2006 עם קשת הסיפור "רובוטריקים: הסתננות". המאייר אי.ג'יי סו נבחר לאייר את הקומיקס, וניתנה לו יד חופשית לעיצוב מחדש של דמויות הרובוטריקים. כאשר פורסמה חוברת ההקדמה, היא נמכרה בלמעלה מ-100,000 עותקים, הדבר הציב בפני חברת ההוצאה לאור שיא חדש. עם פרסומה של קשת הסיפור "רובוטריקים: הסתננות" (Transformers: Infiltration) זכתה זו לביקורות מעורבות. לאחר מכן, הודיעה החברה כי ביולי של אותה שנה היא תוציא קשת סיפור נוספת, "רובוטריקים: מביא הסערה" (Transformers: Stormbringer). בנובמבר של אותה שנה החל פרסום של קשת סיפור בשם "רובוטריקים: ההסלמה" (Transformers: Escalation), אשר היוותה המשך ישיר ל"רובוטריקים: הסתננות", ושמה במרכז העלילה את אופטימוס פריים ומגהטרון ודמויות נוספות אשר נחשפו במיני-סדרה "רובוטריקים: הזרקור". בספטמבר 2006, במקביל לפרסום קשת הסיפור "רובוטריקים: הסתננות", החל פרסום מיני-סדרה בשם "רובוטריקים: הזרקור". זו הייתה בעלת חמש חוברות, כל חוברת הציגה דמות שונה של סדרת הקומיקס וסיפרה את הרקע שלה. אתר סדרת הקומיקס Transformers, באתר Dynamic Forces Immediate Press Release - Dreamwave will be ceasing operations!‎, באתר Seibertron, ‏4 בינואר 2005 Iain Burnside, ‏New Opportunities in Disguise, באתר Comic Book Resources, ‏8 באפריל 2006 Matt Brady,‏ IDW LANDS TRANSFORMERS LICENSE, באתר Newsarama, ‏19 במאי 2005 EJ Su, באתר Transfans, יוני 2005 Matt Brady, ‏TRANSFORMERS #0 SEES 100K COPIES, באתר Newsarama Arune Singh, ‏SIMON FURMAN KEEPS ROLLIN OUT WITH "TRANSFORMERS" AT IDW, באתר Comic Book Resources, ‏19 באוקטובר 2006 Tobias May, ‏Simon Furman Talks Stormbringer, באתר Comic News International, ‏22 ביוני 2006 IDW's Plans For Transformers Revealed At The 2006 San Diego Comic Con, באתר Comic Nes International, ‏26 ביולי 2006
כדורגלן השנה של אופ"א

פרס כדורגלן השנה של אופ"א (באנגלית: UEFA Men's Player of the Year Award ובעבר UEFA Best Player in Europe Award), הוא תואר אישי בכדורגל הניתן לכדורגלן המשחק באחד ממועדוני הכדורגל באירופה, ונחשב לזה שהיה הטוב ביותר בעונת הכדורגל החולפת בליגות באירופה. הפרס נוצר על ידי אופ"א בשנת 2011, מתוך כוונה שיחליף את פרס ה"בלון ד'אור", שאוחד עם פרס כדורגלן השנה בעולם בשנת 2010 לכדי פרס יחיד, כדור הזהב של פיפ"א. פרס זה מהווה גם גרסה חדשה לפרס קודם שייסדה אופ"א (UEFA Club Footballer of the Year), שבו חולקו גם פרסים לפי עמדות השחקנים במגרש. הזוכה הראשון בפרס החדש היה ליונל מסי, שגבר על חברו לקבוצה צ'אבי ועל כריסטיאנו רונאלדו. הזוכה הנוכחי הוא הכדורגלן הנורווגי ארלינג האלנד. בדומה לפרס ה"בלון ד'אור", זהות הזוכה נקבעת על ידי עיתונאי ספורט מרחבי אירופה. בסיבוב הראשון, 53 עיתונאים המייצגים את התאחדויות הכדורגל השונות מרכיבים רשימה של שלושה כדורגלנים, שלפי דעתם ראויים לפרס, כשהשחקן הממוקם במקום הראשון מקבל 5 נקודות, השחקן במקום השני מקבל 3 נקודות, והשחקן במקום השלישי נקודה אחת. לאחר מכן, יש סיכום של סך הנקודות, ושלושת השחקנים בעלי מספר הנקודות הגבוה ביותר מעפילים לסיבוב הגמר. ההצבעה המכריעה נערכת במונקו בזמן טקס הגרלת משחקי ליגת האלופות של העונה הבאה, כשהעיתונאים מצביעים ישירות באמצעות מערכת אלקטרונית. החל משנת 2013 מחולק הפרס גם לכדורגלנית הטובה באירופה. ערך מורחב – כדורגלנית השנה של אופ"א פרס נשיא אופ"א מאמן השנה של אופ"א The Best כדורגלן השנה בעולם כדור הזהב כדור הזהב לנשים אתר האינטרנט הרשמי של כדורגלן השנה של אופ"א Uefa Launches Best Player In Europe Award, באתר גול, 18 ביולי 2011 (באנגלית) UEFA Best Player in Europe Award launched, באתר אופ"א, 18 ביולי 2011 (באנגלית) UEFA Club Footballer of the Year, באתר אופ"א, 1 במאי 2011 (באנגלית) ליאונל מסי זכה בתואר שחקן העונה של אופ"א, באתר וואלה, 25 באוגוסט 2011
הר רומם

הר רומם הוא פסגה בהר הנגב בגובה 1,006 מטר מעל פני הים. ההר ממוקם מערבית להר רמון. ההר הוא הר צפחות בנוי סלעים מטמורפיים - גניס וצפחת נציץ, ועורקי מחדר אדומים של גרניט פורפיר, והוא מהקדומים בסלעי האזור. בשיא גובהו של ההר מצוי טומולוס - קבר מהתקופה הכלכוליתית או מתקופת הברונזה. מהקבר שבראש הר רומם ועד הר רמון עובר קו חומה הבנוי נדבך אחד של אבני גוויל, ברוחב של כמטר. הקו מקביל לזוויתה של השמש בעת שקיעתה ביום הקצר ביותר בשנה, לצופה בה מהר רמון. לא ברורה מטרת הקו. בחפירות ארכאולוגיות שנערכו בפסגת ההר התגלו שרידי מגדל רבוע (6X6 מ'), כנראה בית 4 מרחבים, שהשתמר לגובה 2-1 נדבכים מהתקופה הביזנטית. על המדרון המזרחי של הגבעה התגלו שרידי 2 מבנים, באחד חדר עגול בקוטר 3 מ', בשני 3 חדרים עגולים בקוטר 3 מ', וחצר (בקוטר 20 מ'). קו K בנגב מהווה סוללה עתיקה שמחברת את ההר עם הר רמון. בתקופת מלחמת העולם השנייה נעשה שימוש בריכוזי פצלת הסלע האשלגנית שהתגלו בהר לתעשייה הקרמית. בתקופה זו נסללו שבילי ההליכה בהר. הר רומם באתר עמוד ענן הר רומם באתר מט"ח
אנדי נחאר

אנדי אריאל נחאר רודריגס (בספרדית: Andy Ariel Najar Rodríguez; נולד ב-16 במרץ 1993) הוא כדורגלן הונדורסי המשחק בעמדת הקשר תוקף באולימפיה. נחאר נולד בהונדורס ובגיל 13 עברה משפחתו לווירג'יניה. בשנת 2008 הצטרף לאקדמיה לכדורגל של די. סי. יונייטד, וב-22 במרץ 2010 חתם בקבוצה הבוגרת. ב-27 במרץ 2010 ערך את הופעת הבכורה שלו בליגה נגד ספורטינג קנזס סיטי, וב-28 באפריל הבקיע את שער הבכורה שלו במועדון במסגרת אליפות ארצות הברית הפתוחה. בסוף עונת 2010 נבחר לרוקי השנה. ב-7 בינואר 2013, נחאר הושאל לאנדרלכט עד לסיום העונה. ב-30 בינואר 2013 אנדרלכט רכשה את כרטיס השחקן שלו, תמורת כ-3 מיליון דולר. הוא ערך את הופעת הבכורה שלו נגד סרקל ברוז' ב-2 באוגוסט 2013. ב-19 בינואר 2014 הבקיע את שערו הראשון בהפסד 2-1 למכלן. ב-17 ביוני 2020 חזר נחאר לארצות הברית וחתם במועדון הכדורגל לוס אנג'לס. בינואר 2024 חתם לעונה באולימפיה. ב-3 בספטמבר 2011 הוא ערך את הופעת הבכורה שלו בנבחרת הונדורס כאשר נכנס כמחליף נגד קולומביה בדקה ה-67. בקיץ 2012 זומן לסגל הנבחרת לקראת אולימפיאדת לונדון. ב-21 ביולי 2013 נג'אר הבקיע את השער הבינלאומי הראשון שלו נגד קוסטה ריקה במסגרת גביע הזהב 2013. אנדרלכט אליפות בלגיה: 2012/2013, 2013/2014 הסופר קאפ הבלגי: 2013, 2014 אישיים רוקי השנה ב-MLS: 2010 אנדי נחאר, באתר Transfermarkt אנדי נחאר, באתר Soccerway אנדי נחאר, באתר BDFutbol אנדי נחאר, באתר WorldFootball.net אנדי נחאר, באתר National Football Teams אנדי נחאר, באתר FootballDatabase.eu
ג'ף לואי

ג'ף לואי (בצרפתית: Jeff Louis, נולד ב-8 בינואר 1992) הוא כדורגלן עבר האיטי. לואי התחיל את הקריירה שלו במירבלאיס מארץ הולדתו האיטי. בגיל 18 עבר ללה מאן כאשר הוא שיחק במקביל גם בקבוצת המילואים של המועדון. ביולי 2012 חתם בנאנסי. באוגוסט 2014 חתם בסטנדרד לייז' הבלגית. ב-12 בנובמבר 2011 הוא ערך את הופעת הבכורה שלו בנבחרת האיטי נגד אנטיגואה וברבודה ב-2018, בגיל 26 בלבד, פרש לואי ממשחק בשל בעיות בברכיו. מדיה וקבצים בנושא ג'ף לואי בוויקישיתוף ג'ף לואי, באתר Transfermarkt ג'ף לואי, באתר Soccerway ג'ף לואי, באתר WorldFootball.net ג'ף לואי, באתר National Football Teams ג'ף לואי, באתר FootballDatabase.eu Jeff Louis annonce sa fin de carrière, malgré lui,‏ MARC-EVENS LEBRUN,‏ Loop,‏ 13.9.2018 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
נג'אר

נג'אר הוא שם משפחה. האם התכוונתם ל... אנדי נחאר (Andy Najar) - כדורגלן הונדורסי יהודה נג'אר – מחכמי תוניס, מחברם של ספרים רבים לילא נג'אר – שמה הערבי של לילית נגר; שחקנית, זמרת ושדרנית טלוויזיה יהודיה-ישראלית מוסטפא מוחמד נג'אר – שר ההגנה של איראן עד 2009 מכלוף נג'אר – סופר, מחזאי, עיתונאי ומשורר יהודי-תוניסאי נג'ווה נג'אר – במאית קולנוע פלסטינית נגר (פירושונים) נג'ארה (פירושונים)
פישר (קרחון)

קרחון פישר (Fiescher Glacier) הוא קרחון יבשתי באורך 16 קילומטר הנמצא בצידו הדרומי של רכס האלפים הברניים שבקנטון ואלה שבשווייץ. הקרחון מכסה שטח של 33 קמ"ר ונחשב לקרחון השני בגדלו בהרי האלפים אחרי קרחון אלטש. הקרחון מתחיל בשיפוע המזרחי של הר הגרוס פישרהורן בגובה של 4,000 מטר מעל פני הים, מצידו המערבי שוכנים ההרים גרינהורן, פישר גאבלהורן, וגרוס וננהורן ומצידו המזרחי ההרים אגאסיהורן ופינסטרארהורן. בצדו התחתון זורם הקרחון אל תוך עמק עמוק בין ההרים גרוס וננהורן ממערב ווזנהורן ממזרח, שם מסתיים בגובה של 1,700 מטר מעל פני הים. בימי הקיץ עם הפשרת השלגים נצבע הקרחון אפור על ידי עשרות סלעים המידרדרים אליו מן המדרונות התלולים סביב. על המדרון הדרום מערבי של הר הפינסטרארהורן כ- 100 מטר מעל הקרחון שוכנת בקתת פינסטרארהורן של מועדון המטפסים השווייצרי בגובה של 3,048 מטר מעל פני הים, המשמשת בדרך כלל כתחנת מעבר בדרך בין עמק לוצ'ן (Lötschental) והיונגפראויוך למעבר גרימזל. מדיה וקבצים בנושא פישר בוויקישיתוף קרחון פישר במנטר הקרחונים השווייצרי
קניון מטקה

קניון מטקה (במקדונית: Матка; שפירושו רחם) נמצא כ-20 ק"מ דרומית מערבית לסקופיה. זאת שמורת הטבע הפופולרית ביותר במקדוניה. שטחה 65.75 קמ"ר ובה מערות קרסטיות, צמחים, בעלי חיים, ומנזרים. בקניון זורם נחל טרסקה (Треска). סכר מטקה שנבנה ב-1937, יוצר את אגם מטקה. הבדלי הגבהים בין האגם והנהר מאפשר ייצור אנרגיה הידרואלקטרית. קרבת הקניון לסקופיה הופכת את המקום אטרקטיבי לתושבים ולתיירים. בנהר טרסקה מתקיימות תחרויות שיט בקיאקים. במקום יש 77 סוגי פרפרים ובמערות יש מושבות של עטלפים. הסכר בקניון מטקה אגם מטקה שנוצר לפני הסכר שיט באגם מטקה חתירה באגם מטקה התחנה ההידרואלקטרית בקניון מטקה הדרך לאורך הקניון מדיה וקבצים בנושא קניון מטקה בוויקישיתוף קניון מטקה, באתר exploring macedonia ערך זה הוא קצרמר בנושא מקדוניה הצפונית ובנושא גאוגרפיה. אתם מוזמנים לתרום לוויקיפדיה ולהרחיב אותו.
לארי קאיודה

טובי אולרנווג'ו איובמי קאיודה (באנגלית: Tobi Olarenwaju Ayobami Kayode; נולד ב-8 במאי 1993 באיבדאן), הידוע כלארי קאיודה, הוא כדורגלן ניגרי המשחק בעמדת החלוץ בגנצ'לרבירלי הטורקית. קאיודה החל את הקריירה בקבוצת רד בול גאנה הגאנאית, ובפברואר 2010 חתם בקבוצת ASEC מימוסאס מחוף השנהב, מהמועדונים הבכירים במדינה. לאחר מכן שיחק תקופה קצרה במועדון השווייצרי לוצרן. במרץ 2013 התאמן קאיודה עם דינמו מינסק מבלארוס, אך לבסוף עבר להארטלנד מליגת העל הניגרית. ב-12 בספטמבר 2013 הגיע קאיודה לישראל וחתם על חוזה לעונה אחת בקבוצת מכבי נתניה, שירדה בעונה שלפני כן לליגה הלאומית. בעונתו הראשונה בקבוצה הגיע עמה לגמר גביע המדינה, והעפיל עמה לליגת העל לאחר שכבש עשרה שערים בליגה הלאומית והקבוצה סיימה במקום הראשון. לקראת עונת 2014/2015 האריך את חוזהו במועדון. ב-20 בספטמבר 2014 כבש קאיודה את שער הבכורה שלו בליגת העל, במשחק מול מכבי פתח תקווה שהסתיים בתיקו 4-4. את העונה סיים עם 13 שערים, במקום השלישי בטבלת מלכי השערים של הליגה. בסך הכל כבש קאיודה 23 שערי ליגה במכבי נתניה. ב-17 במאי 2015 חתם קאיודה לשלוש שנים באוסטריה וינה האוסטרית בעסקה שמוערכת בכ-800 אלף יורו. ב-2 באוגוסט 2015 הבקיע קאיודה את שערו הראשון במדי אוסטריה וינה. את עונת הבכורה בקבוצה, סיים קאיודה עם 13 שערים כשהוא במקום השלישי בטבלת מלכי השערים של הליגה. בעונת 2016/2017 קאיודה הציג יכולת גבוהה והוביל את קבוצתו למקום השני בליגה האוסטרית ולקמפיין אירופי מוצלח. קאיודה כבש 3 שערים מכריעים במוקדמות הליגה האירופית, שהעלו את הקבוצה אל שלב הבתים, בו כבש 2 שערים נוספים נגד רומא. גם בליגה המקומית זכה להצלחה, כאשר סיים את העונה כמלך שערי הליגה האוסטרית עם 17 כיבושים. ב-17 באוגוסט 2017 אוסטריה וינה הודיעה על מכירתו של לארי קאיודה למנצ'סטר סיטי. ב-18 באוגוסט 2017 קאיודה נשלח בהשאלה לעולה החדשה לליגה הספרדית ז'ירונה. ב-2 במרץ 2018 הושאל קאיודה לשחטאר דונצק עד לסוף העונה. ב-8 ביוני 2018 חתם בשחטאר לחמש עונות. קאיודה שיחק בנבחרת הנערים של ניגריה באליפות העולם עד גיל 17 שנערכה בשנת 2009‏. ב-3 במאי 2010 קיבל זימון ראשון לנבחרת עד גיל 20, והשתתף במוקדמות אליפות אפריקה לנבחרות צעירות שנערכה בלוב. ב-12 באפריל 2011 זומן לסגל הנבחרת עד גיל 20 למשחקי אליפות אפריקה לנבחרות צעירות שנערכה בדרום אפריקה, ולאחר מכן השתתף עמה באליפות העולם עד גיל 20 ב-2011 וב-2013. ב-23 במרץ 2017 ערך את הופעתו בנבחרת הבוגרת בתיקו 1-1 נגד סנגל. נכון ל-3 ביוני 2017 מלך השערים בליגה האוסטרית: 2016/2017 מדיה וקבצים בנושא לארי קאיודה בוויקישיתוף לארי קאיודה, ברשת החברתית אקס (טוויטר) לארי קאיודה, ברשת החברתית אינסטגרם לארי קאיודה, באתר ההתאחדות לכדורגל בישראל לארי קאיודה, באתר Transfermarkt לארי קאיודה, באתר Soccerway לארי קאיודה, באתר WorldFootball.net לארי קאיודה, באתר National Football Teams לארי קאיודה, באתר FootballDatabase.eu תומר חבז, ‏‏לארי קאיודה בראיון: "אולי בסוף הקריירה אחזור לנתניה", באתר ספורט1, 2 באפריל 2019 Dario Lezcano zum FC Luzern - Neue Luzerner Zeitung Online Kayode leaves camp for AYC מוטי פשכצקי, ‏קאיודה עבר בדיקות וחתם לעונה בנתניה, באתר ערוץ הספורט, 12 בספטמבר 2013 רז אמיר, ‏לארי קאיודה חתם לארבע שנים באוסטריה וינה, באתר ONE‏, 17 במאי 2015 לארי קאיודה, באתר פיפ"א NFF invites AZEEZ,35 others to Flying Eagles - All Nigeria Soccer Nigeria's Flying Eagles up close לארי קאיודה, באתר Goal.com